Phokis — Delphi — ca. 104 BC
Region: Central Greece (IG VII-IX) — Delphi 

εδοξε ται πολει τ[ω]ν δελφων εν αγοραι τελειωι συμ ψαφοις ταις εν[ν]ομοις επει αριστοδαμος λυκινου πατρευς ευ[σ]εβως μεν διακειμενος ποτι τον θεο[ν ευ]νοικως δε και ποτι ταν πολιν των δελφων και προτερον μεν ευχρη[σ]τος ων διατε[τε]λεκε και κατα κοινον ται πολει και κατ ιδιαν τοις εντυγχανοντοις των πολιτ[α]ν και νυν δε χρειαν αυτου εχουσας τας πολιος και αποσταλεντων ποτ αυτον πρεσβευταν τεισωνος του θεο[χ]αριος κλεωνος του ηρυος συνεπεδωκε [α]υτοσαυτον εν τα παρακαλειμενα απροφασιστως δε[δο]χθαι ται πολει των δελφων επαινεσα[ι α]ριστοδαμον λυκινου πατρη επι ται ποτι τον θεον ευσεβ[ει]αι και ται ποτι ταν πολιν ευνοιαι και στεφανωσαι αυτον τ[ω]ι τε του θεου στεφανωι ωι πατριον ε[στι] δελφοις και εικονι χαλκεαι και τα[ν α]ναγορευσιν ποιησ[ασθ]αι του στεφανου κ[αι τας] εικονος εν τωι αγω[νι] των πυθιων [ομ]οιως δε και εν τωι αγωνι των σωτηριων ακολουθον τωι [ψα]φι[σμ]ατι ει[με]ν δε αυτον προξενον και ευεργεταν τας πολιος αμων και τους εκγονους αυτου και υπαρχειν α[υτο]ις π[ρομαν]τειαν προδικιαν [ασ]υλιαν ατελειαν προεδριαν εμ πασι τοις αγωνοις οις α πολις τιθητι και ταλλα τιμια οσα και τοις αλλοις προξενοις και ευεργεταις τας πολιος υπ[α]ρχ[ει] αναγραψαι δε [το] ψ[α]φισμα τους αρχοντας εν τωι ιερωι του απο[λλ]ωνος εν τωι επιφανεστατωι τοπωι αποστειλαι δε και ποτι ταν πολιν των πατρεων οπως παρακολουθηση τας δεδομενας αυτ[ωι] τιμας υπο τας πολιος αμων. αρχοντος αγιωνος βουλευοντων ταν δευτεραν εξ[αμ]ηνον πατρωνος του αριστοβουλου αριστωνος του δαμοφανε[ος γραμ]ματευοντος δε βουλας ηρακλειδα του αριστοδαμου.